送吳顯道五首  其二
作者：王安石
朝代：宋

paragraphs: 滕王高閣臨江渚，東邊日出西邊雨。
十五年前此會同，天際張帷列樽俎。
公今此去何時歸，我今停杯一問之。
春風兩岸水楊柳，昔日青青今在否。
偶向東湖更向東，杏花兩株能白紅。
落拓舊遊應記得，插花走馬月明中。
荏苒荏苒瞻西海，明年花開復誰在。
杏花楊柳年年好，南去北來人自老。
少壯幾時奈老何，與君把箸擊盤歌。
歌罷仰天嘆，六龍忽蹉跎。
眼中了了見鄉國，自是不歸歸便得。
欲往城南望城北，此心炯炯君應識。